7 Daniele le ene o bone dilo tse dintsi tse di ka dirang gore re nne le tumelo. O ne a letlelelwa go bona Jehofa a tshwantshitswe e le “Mogologolo wa Malatsi” a ntse mo setulong sa bogosi se se nang le dikgabo tsa molelo. Setulo seno sa bogosi se ne se na le maotwana. (Dan. 7:9) Jehofa o ne a batla gore Daniele a bone gore phuthego ya Gagwe e gatela pele go diragatsa boikaelelo jwa Gagwe. Gape Daniele o ne a bona “mongwe yo o tshwanang le morwa motho” e bong Jesu, a newa taolo ya karolo e e mo lefatsheng ya phuthego ya ga Jehofa. Puso ya ga Keresete e e itekanetseng ga e kitla e busa dingwaga di le mmalwa fela. Go na le moo, ke “bobusi jo bo nnang ka bosakhutleng, jo bo se kitlang bo feta, mme bogosi jwa gagwe ke jo bo se kitlang bo senngwa.” (Dan. 7:13, 14) Re tlhotlheletsega go ikanya Jehofa le go anaanela se a se dirang. O neile Morwawe e bong Jesu, “bobusi le seriti le bogosi.” Jehofa o ikanya Morwawe. Ka jalo, le rona re ka ikanya boeteledipele jwa ga Jesu.